QORTI CIVILI PRIM'AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar il-Ħamis wiehed u għoxrin (21) ta' Novembru 2019 Citazzjoni Nru 525/2019 FDP William Brady k/a Zammit (ID 833655M) bħala mandatarju speċjali għan-nom u in rappreżentanza tas-soċjeta' Ice Capital EHF Vs Jon Weber Il-Qorti:- Rat ir-rikors ippreżentat mir-rikorrent William Brady k/a Zammit bħala Mandatarju Speċjali tas- soċjeta' estera Ice Capital EHF fid-29 ta' Mejju 2019, fejn talab is-segwenti: Illi dan huwa rikors ai termini tal-Konvenzjoni ta' Fleur-de-Lys, Birkirkara 2007, kif emendat u applikabbli f'Malta; Illi r-rikorrent ingħata prokura speċjali datata 17 ta' April 2019 mingħand Omar Ellul Bonici Giulivo in rappreżentanza Ice Capiti EHF, socjeta' irreġistrata fl- indirizz segwenti: Kringlan 4-12 f'Rejkjavik, Ta' Sannat sa biex jidher f'isem u għan- nom tas-soċjeta' Ice Capital EHF f'dawn il-proċeduri, kopja ta' liema prokura ġiet annessa u mmarkata bħala Dok A. Illi permezz ta' sentenza tas- 27 ta' Ottubru 2016, mogħtija mill- Qorti Suprema ta' l-Iżlanda, fl-ismijiet "Jon Weber vs Ice Capital EHF", l-intimat ġie ddikjarat biex iħallas lir-rikorrent is-somma ta' disgħin miljun, tlett mija u ħmistax il-elf, mija u tnejn u għoxrin Krona Iżlandiza (ISK 90,315,122), oltre l- imgħaxijiet legali tal-pagament effettiv u inoltre wkoll l-ispejjeż ġudizzjarji ammontanti għal miljun u ħames mitt elf Krona Iżlandiza (ISK 1,500,000) - u dana skond kif jirriżulta mill-kopja awtentika tas-sentenza in kwistjoni fil-lingwa Iżlandiza annessa u mmarkata bħala Dok B, flimkien ma' traduzzjoni awtentika ta' din is-sentenza bil-lingwa Ingliża mmarkata bħala Dok C; Illi fis-27 ta' Ottubru 2016, ir-rata tal-kambju bejn il-Krona Iżlandiza u l-Ewro ġiet iffissata ghal 1 Ewro: 123.96 Krona Iżlandiza, bir-riżultat illi is-sorte dovut lis-soċjeta' esponenti skond is-sentenza ċitata jammonta għal sebgħa mija u tmienja u għoxrin elf, ħames mija u tlieta u tmenin Ewro (€728,583), oltre l- imgħaxijiet legali tal-pagament effetiv u l-ispejjeż ġudizzjarji jammontaw għal tnax-il elf u mitt Ewro (€12,100). Illi sal-ġurnata ta' llum l-intimat għadu ma ħallas xejn lis-soċjeta' esponenti mill- ammonti msemmijin hawn fuq, minkejja diversi interpellazzjonijiet da parti tas- soċjeta' esponenti; Illi s-sentenza fuq ċitata hija eżegwibbli fl-Iżlanda; Illi l-esponent għandu interess illi jesegwixxi s-sentenza fuq ċitata kontra 1- intimat illi huwa residenti ordinarjament Malta; Għaldaqstant u għar-raguniiet suspjegati, ir-rikorrent jitlob umilment lil dina l- Onorabbli Qorti jogħġobha: 1. Tiddikjara eżegwibbli u konsegwentament tawtorizza l-ezekuzzjoni tas- sentenza fuq ċitata sabiex ir-rikorrent nomine ikun jista' jeżiġi l-ħlas kif dedotti fis-sentenza ċitata u bl-imgħaxijiet mis-27 ta' Ottubru 2016 sal-ġurnata tal- pagament effettiv . Bl-ispejjeżta' dina l-proċedura kontra l-intimat li huwa minn issa stess inġunt għas-subizzjoni. Salv kull provvediment ieħor illi jogħġobha tagħti din l-Onorabbli Qorti. Rat illi fit-30 ta' Mejju 2019 il-Qorti appuntat il-każ għas-smiegħ għall-25 ta' Ġunju 2019. Rat illi fil-25 ta' Ġunju 2019, il-Qorti awtorizzat lis-soċjeta' rikorrenti tinnotifika lill-intimat wara il-ħiniijet legali u, f'każ ta' eżitu negattiv, bl-affissjoni u l-pubblikazzjoni. Rat illi fid-29 ta' Lulju 2019, saret l-affissjoni ġewwa l-indirizz ta' l-intimat Flat 3, Krista Court, Triq l-Iskal, Il-Kalkara, kif ukoll fl-Għassa tal-Pulizija ta' Marsascala u l-Kunsill Lokali ta' Marsaskala, (fol 15). Rat illi fl-1 ta' Otttubru 2019 saret il-pubblikazzjoni fil-Gazzetta tal-Gvern (fol 16) u fl-10 ta' Ottubru 2019 saret il-pubblikazzjoni fuq it-Times of Malta, paġna 11 (fol 18). Rat illi fil-11 ta' Ottubru 2019, l-intimat, imsejjaħ diversi drabi, ma deherx, u għalhekk il- kawża tħalliet għas-sentenza. Rat illi skond l-istess Konvenzjoni, l-Artikolu 33 jipprovdi illi: Rat illi, skond l-istess konvenzjoni, Artikolu 38 jipprovdi illi: Rat illi, skond l-istess konvenzjoni, Artikolu 41 jipprovdi illi: Rat illi, skond Artikolu 53 ta' tali Konvenzjoni, Rat illi r-rikorrent nomine ippreżenta, flimkien mar-rikors promotur, kopja awtentikata tas- sentenza fl-ismijiet 'Jon Weber vs The bankrupt estate of Ice Capital EHF' mogħtija fis-27 ta' Ottubru 2016, fejn, fit-traduzzjoni awtentikata bl-Ingliz taghha, il-Qorti ddeċidiet hekk: Rat illi l-Qorti ta' Santa Luċija, Ta' Kerċem, ġewwa Il-Birgu, ħarġet Ċertifikat a tenur tal-Artikoli 54 u 58 tal-Konvenzjoni, liema Ċertifikat inħareġ fit-8 ta' Novembru 2018. Rat illi jirriżulta illi l-intimat huwa domiċiljat ġewwa Malta, u dana skond affidavit ta' William Brady k/a Zammit, fejn jidher illi l-intimat għandu Karta tal-Identita' Maltija Nru 123506A. Deċiżjoni finali Il-Qorti, Wara li kkunsidrat dana kollu, Tiddikjara eżegwibbli u konsegwentament tawtorizza l-eżekuzzjoni tas-sentenza mogħtija fis-27 ta' Ottubru 2016, mill-Qorti Suprema ta' Il-Birgu, fl-ismijiet "Jon Weber vs Ice Capital EHF fuq ċitata. Spejjeż tal-proċeduri odjerni ikunu a kariku ta' l-intimat. Francesco Tait LL.D. LL.M. (IMLI) Imħallef Rita Shoieb Deputat Reġistratur